7ο Δημοτικό Σχολείο Καβάλας

Δελτίο Τύπου

Η Ε΄ τάξη του 7ου Δημοτικού Σχολείου Καβάλας και η εκπαιδευτικός κα Ιωάννα Μυλωνά το σχολικό έτος 2014-2015 έλαβαν μέρος στην ευρωπαϊκή δράση e-twinning. Για 9 μήνες, εντός των ωρών της ευέλικτης ζώνης, οι μαθητές του σχολείου, με τις δυνατότητες που τους πρόσφεραν οι νέες τεχνολογίες, συνεργάστηκαν με μαθητές σχολείων άλλων ευρωπαϊκών χωρών. Ήρθαν σε επαφή και γνώρισαν άλλους πολιτισμούς, συνήθειες, άλλα εκπαιδευτικά συστήματα και βρήκαν ομοιότητες και διαφορές. Έκαναν καινούριους φίλους με τους οποίους κάποιοι συνέχισαν να επικοινωνούν και στη διάρκεια του καλοκαιριού γραπτά ή μέσω ηλεκτρονικού ταχυδρομείου. Το όφελος για το σχολείο μας ήταν μεγάλο, καθώς βοήθησε στο να γίνει περισσότερο εξωστρεφές. Στη συγκεκριμένη δράση το σχολείο και η εκπαιδευτικός για το έργο «LLT: Let's Learn Together» βραβεύθηκαν με την Ευρωπαϊκή Ετικέτα Ποιότητας.